recursal/SuperWikiNEXT-32B huggingface dataset:
**வசாய் தாலுகா** (Vasai taluka) இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.இதன் நிர்வாகத் தலைமையிடம் வசாய்-விராரில் உள்ளது.
இத்தாலுகாவில் வசாய்-விரார் மாநகராட்சி, 1 கணக்கெடுப்பில் உள்ள ஊர்களும மற்றும் 50 வருவாய் கிராமங்களும் கொண்டது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 544.38 சதுர கிலோ மீட்டர் பரப்பளவும், 3,18,180 குடும்பங்களும் கொண்ட வசாய் தாலுகாவின் மொத்த மக்கள் தொகை 13,43,402 ஆகும். மக்கள் தொகையில் ஆண்கள் 7,09,771 மற்றும் பெண்கள் 6,33,631 ஆக உள்ளனர். பாலின விகிதம் 1000 ஆண்களுக்கு 893 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1,62,841 - 12.12% ஆகும். சராசரி எழுத்தறிவு 77.88% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 3.98% மற்றும் 7.32% ஆகவுள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 2468 பேர் வீதம் வாழ்கின்றனர். இதன் மக்கள் தொகையில் இந்துக்கள் 78.05%, இசுலாமியர்கள் 8.45%, பௌத்தர்கள் 2.53%, சமணர்கள் 1.75%, கிறித்துவர்கள் 8.25% மற்றும் பிறர் 0.25% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.

மேற்கோள்கள்
-----------

1. ↑  Talukas of Palghar District
2. ↑  Villages & Towns in Vasai Taluka Thane
3. ↑  Vasai Taluka Population
தாகூர் பூங்காவில் உள்ள கலங்கரைவிளக்கு
**கலங்கரை விளக்க மலை** (*Light House Hill*) என்பது தென்னிந்தியாவில் உள்ள மங்களூர் நகரின் மையப்பகுதியான அம்பன்கட்டாவில் அமைந்துள்ளது. இது ஐதர் அலியால் கட்டப்பட்டது மற்றும் மைசூர் கடற்படை சுல்தானகத்தின் கண்காணிப்பு கோபுரமாகப் பயன்படுத்தப்பட்டது.

கல்வி நிறுவனங்கள்
-----------------

மங்களூரில் உள்ள புனித அலோசியசு கல்லூரி மற்றும் கஸ்தூரிபா மருத்துவக் கல்லூரி ஆகிய இரண்டு பிரபலமான கல்வி நிறுவனங்களின் இருப்பிடம் இந்த கலங்கரை விளக்க மலை ஆகும்.

மத இடங்கள்
----------

புனித அலோசியசு தேவாலயம் மற்றும் இத்கா மசூதி ஆகியவை இங்குள்ள புகழ்பெற்ற மத இடங்களாகும்.

பொது பயன்பாடுகள்
----------------

நகர மைய நூலகம் புனித அலோசியசு கல்லூரிக்கு அருகில் அமைந்துள்ளது. இந்த நூலகம் மங்களூர் மாநகராட்சியால் நடத்தப்படுகிறது. மங்களூரில் நகர மைய நூலகத்திற்குப் பல கிளைகள் உள்ளன.

கலங்கரை விளக்கம்
----------------

மங்களூரின் முதல் கலங்கரை விளக்கம் மங்களூரு நகரின் மையத்தில் அமைந்துள்ளது. இந்த "கலங்கரை விளக்கு இல்லம்" மைசூரின் உண்மையான ஆட்சியாளரான ஐதர் அலி என்பவரால் கட்டப்பட்டது. இவரது அரசாட்சியின் கீழ் மைசூர் கடற்படை சுல்தானகத்தின் கண்காணிப்பு கோபுரமாக இருந்தது. இவரது மூத்த மகன் திப்பு சுல்தான். மலையில் உள்ள பெரிய காவற்கோபுரம் ஆங்கிலேயர்களுக்கு ஒரு தளமாகச் செயல்பட்டது. அங்கிருந்து பிரித்தானியக் கடற்படையின் பல குடியுரிமை தளபதிகள் பயணக் கப்பல்களின் இயக்கத்தைக் கண்காணிப்பார்கள். கலங்கரை விளக்கத்தின் அடிவாரத்தில் ஒரு நூலகம் உள்ளது. இதில் புகழ்பெற்ற சுதந்திரப் போராட்ட வீரர் கர்னாட் சதாசிவ் ராவ் பெயரில் வாசிப்பு அறை உள்ளது.

மேற்கோள்கள்
-----------

1. ↑  "Tippu Sultan's Footprints in Tulunad". Daijiworld Media. 8 December 2005. 21 March 2012 அன்று மூலம் பரணிடப்பட்டது. 19 January 2012 அன்று பார்க்கப்பட்டது.
2. ↑  "Feeling on top of the world". *The Hindu*. 18 June 2005. .
**கண்ணாபட்டி விசுவநாதர் கோயில்** என்பது தமிழ்நாடு மாநிலத்தில் திண்டுக்கல் மாவட்டத்தின் கண்ணாபட்டி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 257 மீட்டர் உயரத்தில் அமைந்துள்ள கண்ணாபட்டி விசுவநாதர் கோயிலின் புவியியல் ஆள்கூறுகள், 10°06′24″N 77°46′45″E﻿ / ﻿10.106755°N 77.779255°E﻿ / 10.106755; 77.779255ஆகும்.

இக்கோயிலில் மூலவர் விசுவநாதர் மற்றும் தாயார் விசாலாட்சி ஆவர். இக்கோயிலின் தீர்த்தம் உத்தரவாகினி; தலவிருட்சம் வில்வமரம் ஆகும். காரணாகம முறைப்படி பூசைகள் செய்யப்படுகின்றன. விசுவநாதர், விசாலாட்சி, சங்கரலிங்கம் , தட்சிணாமூர்த்தி, விநாயகர், வள்ளி தெய்வானை சமேத சுப்பிரமணியர், ஐயப்பன், சூரியன், சந்திரன், காலபைரவர், நவக்கிரகங்கள் மற்றும் அஷ்ட நாகர்கள் ஆகியோர் இக்கோயிலில் அருள்பாலிக்கின்றனர்.

மகா சிவராத்திரி, மார்கழி திருவாதிரை, ஆடிக் கிருத்திகை, வைகாசி விசாகம், நவராத்திரி மற்றும் பங்குனி உத்திரம் ஆகியவை சிறப்பாகக் கொண்டாடப்படுகின்றன.

மேற்கோள்கள்
-----------

1. ↑  "Kannapatti, Viswanathar temple". *vasthurengan.com*. 2023-08-14 அன்று பார்க்கப்பட்டது.
2. ↑  ValaiTamil. "அருள்மிகு விஸ்வநாதர் திருக்கோயில்". *ValaiTamil*. 2023-08-14 அன்று பார்க்கப்பட்டது.
3. ↑  "Viswanathar Temple : Viswanathar Viswanathar Temple Details". *temple.dinamalar.com*. 2023-08-14 அன்று பார்க்கப்பட்டது.

வெளி இணைப்புகள்
---------------

* GeoHack - கண்ணாபட்டி விசுவநாதர் கோயில்
**குரவைக்கூத்து** என்பது கூத்தின் ஒரு வகையாகும். இவ்வகைக் கூத்து பழங்காலத் தமிழ்ச் சமூகம் தொட்டு இன்றுவரை வழக்கிலுள்ளது. போர் நிகழும் காலத்திலும், ஏதேனும் தீங்கு நிகழுமோ என்ற அச்சம் அலைக்கழிக்கும் வேளையிலும், பொழுது போக்குக்காகவும் குரவைக் கூத்து ஆடப்பட்டு வந்தது. குரவைக் கூத்தினை 'மலை நடனம்' என்று அபிதான சிந்தாமணி குறிக்கின்றது. தொடக்கக் காலத்தில் மக்களின் பொழுது போக்காகக் கூத்து விளங்கியது. காலப்போக்கில் கருத்துகளின் அடிப்படையில் ஆடப்பெறும் கூத்தாக உருப்பெற்றது எனலாம். குரவைக் கூத்திற்குத் தெற்றியாடல் என்ற பெயர் பிற்காலத்தில் வழங்கப்பட்டது.

போர்க்காலக் குரவை
-----------------

போர்க்காலத்தில் ஆடப்படும் குரவைக் கூத்தில் கோபமும், வீரமும் மிக்குத் தோன்றும். இதனைச் 'சினமாந்த வெறிக்குரவை' எனப் புறநானூறு குறிப்பிடுகிறது.

தண்குரவை
--------

போரில்லாத காலங்களில் அமைதியான முறையில் குரவைக் கூத்து நடைபெறும். இது தண்குரவை என அழைக்கப்பட்டது.

இதனை

'திண்திமில் வன்பரதவர்  

வெப்புடைய மட்டுண்டு  

தண்குரவைச் சீர்தூக்குந்து'

என்று புறநானூறு எடுத்துரைக்கின்றது.

தீவினை அச்சத்தின் போது
----------------------

தீங்கு நிகழுமோ என்ற அச்சம் அலைக்கழிக்கும் வேளையில் தீங்கு நிகழாமல் காக்கும் 'காப்பு'-ஆக குரவையைக் கருதினர். குடத்துப் பால் உறையாமை, இமிலேறு கண்ணீர் சொரிதல், வெண்ணெய் உருகாமை, மறி மடங்கி ஆடாமை முதலான தீ நிமித்தங்களால் ஏதேனும் தீங்கு நேருமோ என ஆயர்கள் அஞ்சினர். எனவே அனைவரும் ஒன்று கூடி குரவைக் கூத்தாடினர் என்று சிலப்பதிகாரம் கூறுகின்றது.

குரவைக் கூத்தின் முறைகள்
------------------------

* தலைக்கைத் தருதல்

### தழூஉ

குரவைக் கூத்தாடும் போது ஒருவரை ஒருவர் தழுவியாடும் வழக்கம் உண்டு. கூத்தில் ஆடும் ஆடவரும் பெண்டிரும் இரண்டிரண்டு பேராகத் தழுவி ஆடுவர். இவ்வகைக் குரவையினை இலக்கியங்கள் தழூஉ என வகைப்படுத்துகின்றன.இருவராகத் தழுவி ஆடும் போது ஆடியபடியே தழுவும் தமது இணையை மாற்றுவர். ஒரே இணையோடு இறுதிவரை ஆடுவதில்லை ஆட்டத்தின் போக்கில் பிணைகள் மாறிக்கொண்டேயிருக்கும். இதனைப் 'பல் பிணைத் தழீஇ' எனத் திருமுருகாற்றுப்படை குறிப்பிடுகின்றது.

தலைக்கைத் தருதல்
----------------

குரவைக் கூத்தும் ஏழிசையும்
--------------------------

மேற்கோள்களும் குறிப்புகளும்
---------------------------

1. ↑  முனைவர் பாக்யமேரி, ஆயகலைகள்: பதிப்பும் ஆண்டும் தெரியவில்லைpak. 73-77
2. ↑   கா. சு. பிள்ளை, பண்டை விளையாட்டுகள்: கட்டுரை: மதுரைத் தமிழ்ச்சங்கப் பொன்விழா மலர்.
3. ↑  புறநானூறு (22:22)
4. ↑  புறநானூறு (24:6-8)
5. ↑  திருமுருகாற்றுப்படை:216
**கீர்த்தி ஶ்ரீ இராஜசிங்கன்** (*Kirti Sri Raja Singha*, சிங்களம்: ශ්‍රී කීර්ති ශ්‍රී රාජසිංහ, 1734 - 2 ஜனவரி 1782) என்பவன் கண்டி இராச்சியத்தின் இரண்டாவது நாயக்க வம்ச மன்னன் ஆவான். இவன் மதுரை நாயக்க இளவரசனும், ஶ்ரீ விஜய இராஜசிங்கனின் மனைவியின் சகோதரனும் ஆவான்.

ஶ்ரீ விஜய இராஜசிங்கன் 1747 ஆம் ஆண்டில் இறந்த பின்னர், நாயக்க வம்ச மரபுப்படி அவனது மனைவியின் சகோதரன் கீர்த்தி ஸ்ரீ இராஜசிங்கன் கண்டியின் மன்னன் ஆனான். அப்போது அவனுக்கு பதினாறு வயது. எனவே அவன் முடிசூடி ஆட்சியை பொறுப்பேற்றது 1751 ஆம் ஆண்டிலாகும். அதுவரையிலும் அவனது தந்தை நரனப்பா நாயக்க ஆட்சியை கவனித்தார். நாயக்கர்களது செயல்களை விரும்பாத பிரதானிகள் அவனுக்கு எதிராகச் சூழ்ச்சி செய்தனர். இவனது காலம் பிரதானிகளுக்கும் மன்னனுக்கும் இடையில் குழப்பம் நிறைந்ததாக இருந்தது.

அரசியல் பணிகள்
--------------

இவன் கி.பி 1760ம் ஆண்டு ஒல்லாந்தருக்கு எதிராக மக்களை கிளர்ச்சி அடைய செய்தான். பிரித்தானியரின் உதவிபெற பிரித்தானியத் தூதுவான் ஜான் பைபசை 1762ல் சந்தித்துப் பேசினான். கி.பி.1765 சனவரியில் ஒல்லாந்தர் கண்டியை ஆக்கிரமிப்புச் செய்தபோது ஒல்லாந்தருடன் உடன்படிக்கை ஒன்றை செய்து கொள்கிறான்.

சமய நடவடிக்கைகள்
----------------

இவன் தலதா பெரகராவுடன் தேவாலயப் பெரகராவையும் இணைத்து எசல பெரகராவை நடத்தினான். பழைய இராசதானிகளில் சிதைவுற்றிருந்த விகாரைகளை புனர்நிர்மானம் செய்தான். வெலிவிட்ட சரணங்கர தேரர் என்ற பௌத்த பிக்குவின் சமய பணிகளிக்கு ஆதரவு வழங்கினான். விகாரைகளை கொண்டு நடத்த அதற்கு நிலபுலன்களை வழங்கினான். 

உபசம்பதா அந்தஸ்தைப் பெற்றிருந்த குருமாரை நாட்டில் காண்பதே அரிதாக இருந்தது. இதனால் சரணங்கர தேரரின் ஆலோசனைப்படி மன்னன் ஒல்லாந்தரிடம் கப்பலைப் பெற்று சீயம் நாட்டிற்குத் தூதுக் குழு ஒன்றை அனுப்பி உபாலி தேரர் உட்பட சமய குருமாரை வரவழைத்து 1753 ஆம் ஆண்டு உபசம்பதா வைபவத்தை நடத்து வித்தான்.

இவர் வெலிவிட்ட ஸ்ரீ சரணங்கர தேரருக்கு ' சங்கராஜா' பதவியை வழங்கினார்.

இவற்றையும் பார்க்க
------------------

* மகாவம்சம்
* ஆட்சியாளர் பட்டியல், இலங்கை
* இலங்கையின் வரலாறு

வெளி இணைப்புகள்
---------------

* இலங்கையின் அரசர்களும் ஆட்சியாளர்களும்
* Galagoda Adikaram - கீர்த்தி சிறீ இராஜசிங்கனின் முதலமைச்சர்

|  |
| --- |
| கீர்த்தி சிறீ இராஜசிங்கன் **கண்டி நாயக்கர் வம்சம்****பிறப்பு:** ? ?  **இறப்பு:** 2 சனவரி 1782 |
| ஆட்சியின் போது இருந்த பட்டம் |
| முன்னர்**விஜய இராஜசிங்கன்** | **கண்டி இராச்சியத்தின் மன்னன்**11 ஆகத்து 1747–2 சனவரி 1782 | பின்னர்**சிறீ இராஜாதி இராஜசிங்கன்** |


| * பா
* உ
* தொ
கண்டி மன்னர்களின் பட்டியல் |
| --- |
| ஸ்ரீசங்கபோதி வம்சம்(1473–1592) | 
* சேனா சம்மத விக்கிரமபாகு (1473–1511)
* ஜயவீர அஸ்தான (1511–1551)
* கரலியத்த பண்டார (1551–1581)
* தொன் கதரீனா (1581–1581)
* முதலாம் ராஜசிங்கன் (1581–1591)

 |
| தினஜார வம்சம்(1590–1739) | 
* முதலாம் விமலதர்மசூரியன் (1590–1604)
* செனரத் மன்னன் (1604–1635)
* இரண்டாம் இராஜசிங்கன் (1635–1687)
* இரண்டாம் விமலதர்மசூரியன் (1687–1707)
* வீர நரேந்திரசிங்கன் (1707–1739)

 |
| கண்டி நாயக்கர்(1739–1815) | 
* ஸ்ரீ விஜய ராஜசிங்கன் (1739–1747)
* கீர்த்தி சிறீ இராஜசிங்கன் (1747–1782)
* சிறீ இராஜாதி இராஜசிங்கன் (1782–1798)
* ஸ்ரீ விக்கிரம ராஜசிங்கன் (1798–1815)

 |
| 1473 இலிருந்து 1592 வரையான ஆட்சியாளர்கள் கண்டி எனும் தனிபகுதியின் ஆட்சியாளர்கள் |
**பிரடெரிக்கு சுவான்** (*Frederik Svane*) செருமனி நாட்டைச் சேர்ந்த ஒரு சதுரங்க வீரராவார். 2004 ஆம் ஆண்டு சனவரி மாதம் 21 ஆம் தேதியன்று இவர் பிறந்தார். 2022 ஆம் ஆண்டு 'பிரடெரிக்கு சுவானுக்கு சதுரங்க கிராண்டு மாசுட்டர் பட்டம் வழங்கப்பட்டது.

சதுரங்க வாழ்க்கை
----------------

சதுரங்க வீரர் இராசுமசு சுவானின் இளைய சகோதரராக பிரடெரிக்கு சுவான் அறியப்படுகிறார். நான்கு வயதில், இவர் ஒரு சதுரங்க கழகத்தில் சேர்ந்தார். சகோதரர் ராசுமசுக்கு எதிராக கற்றுக் கொள்ளவும் விளையாடவும் தொடங்கினார். 

2020 ஆம் ஆண்டு திசம்பர் மாதத்தில் , சுவான் உலக இணையவழி இளையோர் போட்டியில் 16 வயதுக்கு உட்பட்டோர் பிரிவுக்கான போட்டியை வென்றார். 

2021 ஆம் ஆண்டு ஏப்ரல் மாதத்தில் , அப்போதைய பிடே மாசுட்டராக இருந்த சுவான், உயர்மட்ட செருமன் சதுரங்க வீரர்களுக்கான போட்டியான காடர் சதுரங்கப் போட்டியில் அப்போது முதல் தரம் பெற்ற செருமனிய வீரரான மத்தியாசு புளூபாமை ஆச்சரியமான முறையில் தோற்கடித்தார். 

அக்டோபர் 2021 ஆம் ஆண்டு அக்டோபர் மாதத்தில் செருமனி நாட்டின் கீலில் நடந்த சுழல் தொடர் முறை போட்டியில் இரண்டாவது இடத்தைப் பிடித்ததன் மூலம் சுவான் தனது முதல் கிராண்டுமாசுட்டர் தகுதியை அடைந்தார். 

2022 ஆம் ஆண்டு மே மாதத்தில் ஆம்பர்க்கு சதுரங்கக் கழகம் நடத்திய மூடிய சுற்று கிராண்டு மாசுட்டர் போட்டியில் 2607 புள்ளிகள் மதிப்பீட்டில் இரண்டாவது இடத்தைப் பிடித்ததன் மூலமும், ஆம்பர்க்கு அழைப்பிதழ் சதுரங்கப் போட்டியில் எட்வர்டாசு ரோசென்டாலிசுக்கு எதிராக சமநிலை முடிவை எட்டியதன் மூலமும் ஒரே நாளில் இரண்டு கிராண்டுமாசுட்டர் தகுதிநிலைகளை நிறைவு செய்தார்.

அக்டோபர் 2022 ஆம் ஆண்டு அக்டோபர் மாதத்தில் உலக இளையோர் சதுரங்கப் போட்டியில் வலுவான நிலைப்பாட்டைக் கொண்டிருந்தார். 

2023 சதுரங்க உலகக் கோப்பை போட்டியில் பிரடெரிக்கு சுவான் விளையாடினார், அங்கு இவர் முதல் சுற்றில் லீ சூன் இயோக்கை தோற்கடித்தார், ஆனால் இரண்டாவது சுற்றில் இவான் செபரினோவால் தோற்கடிக்கப்பட்டார்.

மேற்கோள்கள்
-----------

1. ↑  "FIDE Title Application (GM)" (PDF).
2. 1 2  Doggers, Peter (June 1, 2022). "Frederik Svane Sets Likely Record, Scoring Final 2 GM Norms In 24 Hours".Doggers, Peter (June 1, 2022).
3. 1 2  Fischer, Johannes (April 6, 2021). "German top tournament starts with a surprise".Fischer, Johannes (April 6, 2021).
4. ↑  "Frederik Svane becomes GM after earning two norms in 24 hours". May 28, 2022.
5. ↑  Schulz, Andre (October 18, 2022). "Frederik Svane leads at World Junior Championship".
**கரிவலம்வந்தநல்லூர் பால்வண்ணநாதர் கோயில்** என்பது தமிழ்நாடு மாநிலத்தின் திருநெல்வேலி மாவட்டத்திலுள்ள ஒரு சிவன் கோயில் ஆகும்.

அமைவிடம்
--------

இக்கோயில் திருநெல்வேலி மாவட்டம், சங்கரன்கோயில் வட்டம், சங்கரன்கோவில் ஊராட்சி ஒன்றியம்,  சங்கரன்கோயிலிலிருந்து 10 கிமீ தொலைவில், வைப்பாற்றின் தென்கரையில் கரிவலம்வந்தநல்லூர் என்னும் ஊரில் அமைந்துள்ளது.

வரலாறு
------

குலசேகர பாண்டியன் வேட்டையாடுவதற்காகச் சென்றிருந்தபோது ஒரு யானை எதிர்ப்பட்டதாகவும், அந்த யானையை துரத்த அவர் சென்றபோது, அது சிவன் கோயிலுக்குச் சென்று அங்கு இறைவன் இருந்த புதரை வலம் வந்து சிவகணமாகப் பெற்றதால் இப்பெயரைப் பெற்றதாகக் கூறுகின்றனர்.

இறைவன், இறைவி
-------------

இங்குள்ள மூலவர் பால்வண்ணநாதர் ஆவார். படிக லிங்கமாக இருப்பதால் பால்வண்ணநாதர் என்றும், களமரம் தலமரமாக இருப்பதால் திருக்களா ஈசர் என்றும், திருமுகம் விளங்கித்தோன்றுகின்ற லிங்க வடிவமாக இருப்பதால் முகலிங்கர் எனவும் மூலவர் அழைக்கப்படுகிறார். இங்குள்ள இறைவி ஒப்பனை அம்மன் ஆவார்.

திருக்கருவைப் பதிற்றுப்பத்தந்தாதி
---------------------------------

இங்குள்ள இறைவனைப் பற்றி எழுந்த பாடல்களைக் கொண்ட நூல் திருக்கருவைப் பதிற்றுப்பத்தந்தாதி எனப்படும்.

மேற்கோள்கள்
-----------

1. 1 2 3  அதிவீரராம பாண்டியர் அருளிய திருக்கருவைப் பதிற்றுப்பத்தந்தாதி, பதிப்பாசிரியர் மணி.மாறன், தஞ்சாவூர் சரபோஜியின் சரசுவதி மகால் நூலகம் மற்றும் ஆய்வு மையம், தஞ்சாவூர், 2016

வெளி இணைப்புகள்
---------------

* GeoHack - கரிவலம்வந்தநல்லூர் பால்வண்ணநாதர் கோயில்

* யானை வழிபட்ட சிவன், தி இந்து, 23 ஏப்ரல் 2015
* 15 ஆண்டுகளுக்கு பிறகு கரிவலம்வந்தநல்லூர் கோயிலில் தெப்பத்திருவிழா, தினகரன், 23 ஜனவரி 2016
[*தொடர்பிழந்த இணைப்பு*]
சிரோ பாயிண்ட் (இலாச்சுங்) - சிக்கிம்
------------------------------------

சிரோ பாயிண்ட் 15,000 அடி அட்சரேகை உயரத்திலிருந்து. "யும்தாங்கில்" இருந்து சுமார் 23 கி.மீ தூரத்தில் சிரோ பாயிண்ட் (யூம் சாம்டோங் என்றும் அழைக்கப்படுகிறது). யும்தாங்கில் இருந்து மற்றொரு 1.5 மணிநேர வாகனத்தை (லசூங்கிலிருந்து 3 முதல் 3.5 மணிநேரம் வரை) எடுத்துக்கொள்கிறது. பொதுமக்கள் சாலை முடிவடைந்ததும், நீங்கள் மேலும் எந்த இடத்தையும் இயக்க முடியாது, எனவே பூஜ்யப் புள்ளியின் பெயர். இங்கு இருந்து சிறிது தொலைவில் சீனா எல்லைக் கோடு அமைந்துள்ளதால்சிரோ பாயிண்ட்டுக்கு அப்பால் செல்ல அனுமதிக்கப்படுவதில்லை.

Wildflowers of North Sikkim
Flowering trees along stream valleys
ஜீரோ பாயிண்ட் அல்லது "யூம் சாம்டோங்" மூன்று நதிகள் சங்கமிக்கும் பனித்தொடர் மலைகள் நிறைந்த மற்றும் அற்புதமான காட்சிகளை வழங்கும் இடமாக உள்ளது. நாம் அப்பனிப்பகுதியில் பட்டுப்போனதைப் பார்க்க முடியும். பனி உருகும்போது புல்வெளி நிலத்தில் சில பூச்சிய தாவரங்களை காணமுடியும் வேறு எந்த தாவரமும் இல்லை. 
ஜீரோ பாயிண்ட் என்பது ஆண்டு முழுவதும் பெரும்பாலான பனிப்பகுதிகளை உள்ளடக்கும் இடமாகும். நீங்கள் பனிப்பகுதியைப் பார்க்க விரும்புவீர்களானால், பூஜ்யப் புள்ளியைப் பார்வையிடுங்கள், நீங்கள் ஏமாற்றமடைய மாட்டீர்கள். "செபு சு" என்ற ஆற்றின் அருகே "யும் சாம்டோங்கில்" சூடான நீரூற்று உள்ளன.
**கார்த்திகேயன் முரளி** *(Karthikeyan Murali)* இந்தியாவின் சதுரங்க கிராண்ட்மாசுட்டர்களில் ஒருவராவார். 1999 ஆம் ஆண்டு மே மாதம் முதல் தேதியில் இவர் பிறந்தார். இரண்டு முறை தேசிய சாம்பியன் பட்டம் வென்ற இவர் தற்போது எண்ணெய் மற்றும் இயற்கை எரிவாயுக் கழகத்தில் பணிபுரிகிறார்.

தஞ்சாவூரில் பிறந்த கார்த்திகேயன் ஐந்து வயதில் இருந்தே சதுரங்கத்தைக் கற்றுக் கொண்டார்.
2011 ஆம் ஆண்டு டிசம்பரில், பிரேசில் நாட்டின் , கால்டாசு நோவாசில் நடைபெற்ற 12- வயதுக்கு உட்பட்டவர்களுக்கான உலக சதுரங்க சாம்பியன் பட்டத்தை வென்றார். மேலும், இவர் 2013 ஆம் ஆண்டில் ஐக்கிய அரபு அமீரகத்தில் உள்ள அல் ஐன் நகரத்தில் நடைபெற்ற 16-வயதுக்கு உட்பட்டவர்களுக்கான உலக சதுரங்க சாம்பியன் பட்டத்தையும் வென்றார்.

2014 ஆம் ஆண்டு அபுதாபியில் நடைபெற்ற மாசுட்டர்சு சதுரங்கப்போட்டியில் மூன்றாவது இடத்திற்கான போட்டியில் சமநிலை பெற்றார். வடமேற்கு அங்கேரி நகரமான கையோர் நகரில் நடைபெற்ற 16-வயதுக்கு உட்பட்டவர்களுக்கான சதுரங்க ஒலிம்பியாடு போட்டியில் இந்தியா வெற்றி பெறுவதற்கு மிகவும் உதவியாக இருந்தார். இதற்குப் பின்னர் நடைபெற்ற போட்டியில் இவர் கிராண்ட்மாசுட்டர் பட்டம் வெல்வதற்கான அனைத்து தகுதியையும் நிறைவு செய்தார்.

2015 ஆம் ஆண்டு திருவாரூர் நகரில் நடைபெற்ற தேசிய முதல்நிலை சதுரங்க சாம்பியன் போட்டியில் இவருடன் இணையாக 8.5 புள்ளிகள் பெற்ற விதித் சந்தோசு குசராத்தியை சமன்முறிவு போட்டியில் வென்றார் .

2016 ஆம் ஆண்டு லக்னோவில் நடைபெற்ற 54 ஆவது சாம்பியன் கோப்பைப் போட்டியிலும் கார்த்திகேயன் முரளி வெற்றிபெற்றார். 
தொடக்கத்தில் அரவிந்த் சிதம்பரத்திடம் ஒரு ஆட்டத்தில் தோல்வியை எதிர்கொண்டு மந்தமாக துவங்கிய போதிலும், இறுதி ஆட்டத்தில் விதித் சந்தோசு குசராதிக்கு எதிரான மிக முக்கியமான ஆட்டத்தில் நேரக்கட்டுபாட்டை பயன்படுத்தி இரண்டு வெற்றிகளைப் பெற்று இறுதியில் முன்னணியோடு சாம்பியன் கோப்பையை வென்றார் .

மேற்கோள்கள்
-----------

1. ↑  GM title application FIDE
2. ↑  "Chess News - Karthikayan Murali – World U12 champion – In his own words". ChessBase.com. 2013-01-11 அன்று பார்க்கப்பட்டது.
3. ↑  Chennai boy wins world under-12 chess championship பரணிடப்பட்டது 2019-08-04 at the வந்தவழி இயந்திரம் The Sunday Indian
4. ↑  A hero's welcome for Karthikeyan The Hindu
5. ↑  "Yuriy Kuzubov wins Abu Dhabi Masters on tie-break". Chessdom. 2014-08-28. 10 October 2015 அன்று பார்க்கப்பட்டது.
6. ↑  Mihail Marin (23 December 2014). "India wins U16 Olympiad in Gyor". ChessBase. 15 August 2015 அன்று பார்க்கப்பட்டது.
7. ↑  "Karthikeyan Murali winner of the 2015 India Premier Championship". Chessdom. 2015-11-29. 7 January 2016 அன்று பார்க்கப்பட்டது.
8. ↑  Priyadarshan Banjan (2015-11-29). "Men's Premier 13: Murali Karthikeyan!". ChessBase India. 7 January 2016 அன்று பார்க்கப்பட்டது.
9. ↑  Priyadarshan Banjan (2016-11-30). "National Premier 2016: Karthikeyan is National Champion again!". ChessBase India. 17 February 2016 அன்று பார்க்கப்பட்டது.

புற இணைப்புகள்
--------------

* Murali Karthikeyan chess games at 365Chess.com
**கலாநிதி நாராயணன்** (Kalanidhi Narayanan) 1928 டிசம்பர் 7 முதல் – 2016 பிப்ரவரி 21) இந்திய பாரம்பரிய நடனமான பரதநாட்டியக் கலைஞர் மற்றும் நடன ஆசிரியரும் ஆவார். இவர் தேவதாசி குடும்பத்தில் பிறக்காமல் ஆனால் தேவதாசி முறை நடன வடிவத்தை கற்றுக் கொண்டு அதனை 1930 முதல் 1940 வரையிலான காலகட்டங்களில் அதனை மேடைகளில் நிகழ்த்தியவர் ஆவார். 1940 களில் சிறிது கால இடைவெளிக்குப் பிறகு அவர் 1973 இல் நடனமாடத் திரும்பி, அபிநயத்தில் குறிப்பிடத்தக்க ஆசிரியராகப் புகழ்பெற்றார்..

இவருக்கு 1985 இல் இந்தியாவின் மூன்றாவது உயர்ந்த குடிமகன்களுக்கு வழங்கப்படும் பத்ம பூசண் விருது வழங்கப்பட்டது, 1990 இல் சங்கீத நாடக அகாதமியின் பரதநாட்டியத்திற்கான சங்கீத நாடக அகாதமி விருது இவருக்கு வழங்கப் பட்டது, 1998 இல் இசை மற்றும் நாடகத்திற்கான தேசிய அகாதமியின் காளிதாஸ் சம்மன் விருதும், 2011இல் நடனத்திற்காக வழங்கப்படும் சங்கீத நாடக அகாதமி தாகூர் ரதனா விருதும் இவருக்கு வழங்கப்பட்டது.

இளமை வாழ்க்கை
-------------

கலாநிதி கணபதி என்ற பெயருடன் சுமித்ரா மற்றும் கணபதி ஆகியோருக்கு ஒரு பிராமணர் குடும்பத்தில் பிறந்தார், அவரது தாயார் இவருக்கு தனது நடனக் கல்வியைப் அளிப்பதில் ஆர்வமாக இருந்தார், இது அவரது தந்தையாலும் ஆதரிக்கப்பட்டது. ஏழு வயதிலேயே அவர் பல்வேறு குருக்கள் மூலம் தீவிரமாக பயிற்சி பெற்றார், இதில் வீனா தனம் என்பாரின் மகள் காமாட்சி அம்மாளிடம் "பத்மம்" மற்றும் "ஜவாலி" ஆகியவற்றையும் மற்றும் மனக்கால் சிவராஜன் என்பவரிடம் குரல் பாடங்களையும் கற்றார். காஞ்சிபுரத்தில் இருந்த குறிப்பிடத்தக்க குருவான கன்னப்பா பிள்ளை என்பவர் இவருக்கு "நிருத்தா" வகை நடனத்தின் முக்கிய ஆசிரியராக இருந்தார், தஞ்சாவூர் பாலசரஸ்வதி என்பவரும் இவருடைய ஆசிரியர் ஆவார். சின்னையா நாயுடு மற்றும் மயிலாப்பூர் கௌரி அம்மாளிடம் அபிநயம் கற்றார். இது பிற்காலத்தில் நாட்டியத்தில் ஒரு புதிய பரிமாணத்தைச் சேர்க்க உதவியது. தனது 12 வயதில் மியூசிக் அகாதெமிக்காக சென்னைப் பல்கலைக்கழகத்தின் *செனட் ஹவுஸி*ல் அரங்கேற்றம் செய்தார். 2016 பிப்ரவரியில் இறந்தார்.

குறிப்புகள்
-----------

1. ↑  "Padmabhushan Kalanidhi Narayanan Talks To Lokvani". *Lokvani*. 2 February 2003.
2. ↑  "Exploration of expressions". The Hindu. 25 January 2008. 29 ஜனவரி 2008 அன்று மூலம் பரணிடப்பட்டது. 15 மார்ச் 2019 அன்று பார்க்கப்பட்டது. Unknown parameter `|=` ignored (உதவி); Italic or bold markup not allowed in: `|publisher=` (உதவி)
3. ↑  "Padma Awards Directory (1954-2009)" (PDF). Ministry of Home Affairs. 10 May 2013 அன்று மூலம் (PDF) பரணிடப்பட்டது.
4. ↑  "SNA: List of Akademi Awardees". சங்கீத நாடக அகாதமி Official website. 17 February 2012 அன்று மூலம் பரணிடப்பட்டது.
5. ↑  O'Shea, p. 175
6. ↑

* Janet O'Shea (2007). "Revival Era Dancers at Music Academy". *At Home in the World: Bharata Natyam on the global stage*. Wesleyan University Press. பக். 1975. பன்னாட்டுத் தரப்புத்தக எண்:0-8195-6837-6. .

வெளி இணைப்புகள்
---------------

* An interview with Kalanidhi Narayanan
**சாதாரண தையல்சிட்டு** (*Common tailorbird*, அறிவியல் பெயர்: *Orthotomus sutorius*) என்பது வெப்பமண்டல ஆசியா முழுவதும் காணப்படும் ஒரு பாடும் பறவை ஆகும். இலைகளை வைத்து கூட்டை உருவாக்குவதற்காக இது பிரபலமாக உள்ளது. இது இரட்யார்ட் கிப்ளிங்கின் *ஜங்கிள் புக்* புத்தகத்தில் *டார்சி* என்ற கதாபாத்திரத்தின் மூலம் புகழ் பெற்றுள்ளது. இது நகர்ப்புற தோட்டங்களில் காணப்படும் ஒரு பொதுவான பறவையாகும். கூச்ச சுபாவம் உடைய இந்தப் பறவைகள் தாவரங்களுக்கு இடையில் மறைந்து காணப்படும். இவற்றின் சத்தமான அழைப்புகள் பொதுவாக கேட்க கூடியவையாகும். இந்த அழைப்புகள் இவற்றை எளிதாக காட்டிக் கொடுத்து விடுகின்றன. இவற்றின் நிமிர்ந்த வால், பச்சை நிற மேல் உடல் சிறகுகள், துரு நிற நெற்றி மற்றும் தலை ஆகியவற்றால் இவை தனித்துவமான தோற்றத்துடன் காணப்படும். இந்த பறவை பொதுவாக திறந்த வயல்வெளி, புதர், காட்டின் விளிம்புகள் மற்றும் தோட்டங்களில் காணப்படும். இவற்றின் கூட்டை அமைக்கும் முறை காரணமாக இவை தையல்சிட்டுக்கள் என்று அழைக்கப்படுகின்றன. பெரிய இலைகளின் விளிம்புகள் துளையிடப்பட்டு அவை தாவர நார் அல்லது சிலந்தி வலையால் தைக்கப்பட்டு தொட்டி உருவாக்கப்பட்டு அவற்றில் இவை கூட்டை அமைக்கின்றன.

உசாத்துணை
---------

1. ↑  "*Orthotomus sutorius*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
**ராகேஷ் ஷர்மா** (*Rakesh Sharma*, பிறப்பு: சனவரி 13, 1949) விண்வெளியில் பறந்த முதல் இந்தியராவார். இவர் இந்தியாவின் பஞ்சாப் மாநிலத்திலுள்ள பாட்டியாலா என்னும் ஊரில் பிறந்தவர். ராகேஷ் ஷர்மா விண்வெளிக்குச் சென்ற 128-வது மனிதராவார். இவர், 7 நாள் 21 மணி நேரம் 40 நிமிடங்கள் விண்வெளியில் தங்கியிருந்தார்.

கல்வி
-----

பிறந்தது பஞ்சாப் என்றாலும் தனது பள்ளிப் படிப்பை ஐதராபாத்தில் உள்ள புனித ஜார்ஜ் பள்ளியில் முடித்தார். அதன்பின்னர் 1966-இல் அவர் தேசிய இராணுவப் பள்ளியில் விமானப் படைப் பிரிவில் மாணவராக சேர்ந்து, படிப்பை முடித்தார்.

விமானப்படை வீரராக
-----------------

இவர் 1970இல் இந்திய விமானப் படையில் பயிற்சி விமானியாக பணியாற்றினார். 1984ஆம் ஆண்டில் விமானப் படைப்பிரிவின் ஒரு குழுவுக்கு ராகேஷ் தலைவராக நியமிக்கப்பட்டார்.

விண்வெளி வீரராக
---------------

நூற்றுக்கும் மேற்பட்டோர் விண்வெளிப் பயணத்திற்கு விண்ணப்பத்தில் ராகேஷ் 1982ஆம் ஆண்டு செப்தம்பர் 20 அன்று தேர்ந்தெடுக்கப்பட்டார். சுமார் ஒன்றரை ஆண்டுகள் அவருக்கு பயிற்சி அளிக்கப்பட்டது. 1984ஆம் ஆண்டு ஏப்ரல் 2 அன்று அவர் விண்வெளிப் பயணத்தை மேற்கொண்டார். அவருடன் ரஷ்ய விண்வெளி வீரர்கள் இருவரும் சோயுஸ் டி 11 விண்கலத்தில் பயணம் மேற்கொண்டனர். சல்யூட் 7 என்ற விண்வெளி மையத்தில் அவர் தங்கி இருந்தார். அங்கே பல அறிவியல் ஆய்வுகளை இந்தக் குழு மேற்கொண்டது.

விருதுகள்
---------

ராகேஷ் சர்மாவுக்கு அவரது பணிகளை பாராட்டி அசோகா சக்ரா விருது கிடைத்தது. சோவியத் ரஷ்யாவின் நாயகன், ஆர்டர் ஆப் தி லெனின் ஆகிய விருதுகளைப் பெற்றார்.

குறிப்புகள்
-----------

1. ↑  தி இந்து தமிழ், வெற்றிக் கொடி இணைப்பு,13.1.2015
**திருவிக்கிரமதேவ சக்கரவர்த்தி** என்பவர் கொங்கு தேச ராஜாக்கள் என்னும் புராண நூலில் கூறப்படும் ரெட்டி வம்சத்தின் ஏழாம் அரசராவார்.

ஸ்கந்தபுரம்
-----------

கதையின்படி கொங்கு தேசத்தை ஆரம்பத்தில் ஆண்டதாகக் கூறியிருக்கும் ரெட்டி வம்ச அரசர்கள் ஸ்கந்தபுரத்தை தலைநகராகக் கொண்டு ஆட்சி செய்ததைப் போல இவரும் ஸ்கந்தபுரத்தை தலைநகராகக் கொண்டு நீதி நெறி தவறாது ஆட்சி செய்தார் எனவும், சேர, சோழ, பாண்டிய மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், இசை, பரதம், மந்திரம் முதலிய கலைகளில் வல்லவனாக இருந்தார் என அறியமுடிகிறது. சைவசமய கடவுளான **சங்கரத் தேவர்** இந்த **திருவிக்கிரமதேவ சக்கரவர்த்தி**யை ஜைன மதத்திலிருந்து சைவமதத்திற்கு மாற்றினார் என்றும், ஞானம் பெற்று முக்தி அடைந்தார் என்கிறது கொங்கு தேச ராஜாக்கள் கையேட்டுப் பிரதி.

நிலக்கொடை
---------

இராமச்சந்திரன் செட்டியார் கருத்தின்படி பரத்துவாச கோத்திரத்திலே பிறந்த **வித்துவான் நரசிங்க பட்ட குரு** என்பவருக்கு **பஞ்சதச சோடி** என்ற கிராமத்தை சக வருடம் 100 அதாவது கி. பி. 178ல் ஒரு சந்திரகிரகண காலத்தில் நிலக்கொடை வழங்கியதாக சாசனம் தெரிவிக்கிறது. **பஞ்சதச சோடி** என்ற கிராமம் கொங்கு தேசத்தில் இருப்பதாகவும், **சங்கரத் தேவர்** கோவில் ஸ்கந்தபுரத்தில் இருப்பதாக கொங்கு தேச ராஜாக்கள் கையேட்டுப் பிரதி கூறுகிறது. **திருவிக்கிரமதேவ சக்கரவர்த்தி**ஜைனத்திலிருந்து சைவத்திற்கு மாறி தானம், தவம், ஞானம் என ஆன்மீகத்தில் நாட்டம் கொண்டதால் ரெட்டிவம்சம் இவரோடு முடிவுக்கு வந்து கங்க வம்சம் ஆளத்தொடங்கியது.

சான்றாவணம்
----------

1. 1 2  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. 1 2 3  கொங்கு நாட்டு வரலாறு- (பக்கம்-95-96)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-

ஆதாரங்கள்
---------

* *Kongudesarajakkal* , Government manuscript Library, Chennai
**மின்னணு மதிப்பீடு** (Electronic assessment) **மின் மதிப்பீடு**, **இணைய மதிப்பீடு** அல்லது **கணினி அடிப்படையிலான மதிப்பீடு** என்றும் அறியப்படும் இந்த மதிப்பீடானது கல்விசார் மதிப்பீடு, சுகாதார மதிப்பீடு, மனநல மதிப்பீடு மற்றும் உளவியல் மதிப்பீடு போன்ற மதிப்பீட்டில் தகவல் தொழில்நுட்பத்தைப் பயன்படுத்துவதைக் குறிப்பதாகும். பணிகளுக்கான சொற் செயலியைப் பயன்படுத்துவது முதல் திரைக்காட்சித் தேர்வு வரையிலான பரந்த அளவிலான செயல்பாடுகளை உள்ளடக்கியது. 

பல்வேறு வகையான இணைய மதிப்பீடுகள் மதிப்பீட்டின் நோக்கத்தைப் பொறுத்து பின்வரும் ஒன்று அல்லது அதற்கு மேற்பட்ட கூறுகளைக் கொண்டிருக்கின்றன: உருவாக்கம், சுருக்கம் மற்றும் கண்டறிதல்.  :80–82உடனடி மற்றும் விரிவான பின்னூட்டம் மேற்கொள்ளப்படலாம் அல்லது தவிர்க்கப்படலாம்.

செயலி
-----

மின்-மதிப்பீடு என்பது தேர்வு வழங்கும் அமைப்புகளால் குறிப்பாக சர்வதேச ஆய்வு மையங்கள் மற்றும் தொலைநிலைப் படிப்புகளை வழங்குபவர்களால் மிகவும் பரவலாகப் பயன்படுத்தப்படுகிறது. 2008 இல் நிறுவப்பட்ட *இ-அசெஸ்மென்ட் அசோசியேஷன்* (eAA) போன்ற தொழிற்துறை அமைப்புகளும், சோதனை, புதுமைகளில் கவனம் செலுத்தும் *டெஸ்ட் பப்ளிஷர்களின் சங்கம் (ATP)* நடத்தும் நிகழ்வுகளும், மேம்படுத்தப்பட்ட தொழில்நுட்ப மதிப்பீட்டின் வளர்ச்சியைக் குறிக்கின்றன.

மனநல மற்றும் உளவியல் சோதனையில், அறிதிறன் மற்றும் நடைமுறை திறன்களை மதிப்பிடுவதற்கு மட்டும் மின் மதிப்பீடு பயன்படுத்தப்படலாம்.

### வரலாறு

கேம்பிரிட்ஜ் பல்கலைக்கழக உள்ளூர் தேர்வுகள் ஆட்சிக்குழு, (இது *கேம்பிரிட்ஜ் அசெஸ்மென்ட்* என்ற நிறுவனப் பெயரில் இயங்குகிறது) இது நவம்பர் 2000 இல் அதன் முதல் பெரிய மின்-குறியிடல் சோதனையை நடத்தியது. மின்-குறியிடல் மற்றும் மின்-மதிப்பீடு ஆகியவற்றில் விரிவான ஆராய்ச்சியை நடத்தியது. 

2007 ஆம் ஆண்டில், சர்வதேச பட்டயப் படிப்பு மின்-குறியிடல் முறையினைச் செயல்படுத்தியது. 2012இல் ஐக்கிய இராச்சியத்தில் 66% , 16 மில்லியன் தேர்வு விடைத்தாள்களில் "இ-குறியிடல்" செய்யப்பட்டன.

குறிப்புகள்
-----------

1. ↑  "The Rise of Onscreen Marking Around The World". *RM Results*. RM Results. 13 April 2017 அன்று மூலம் பரணிடப்பட்டது. 15 October 2015 அன்று பார்க்கப்பட்டது.

மேற்கோள்கள்
-----------

1. ↑   *Distance Learning in Higher Education: A programmatic Approach to Planning, Design, Instruction, Evaluation, and Accreditation*. Teachers College Press. 2008. பன்னாட்டுத் தரப்புத்தக எண்:978-0-8077-4878-7. .
2. ↑  "Examining the impact of moving to on-screen marking on concurrent validity" (PDF). *Cambridge Assessment*. Cambridge Assessment. 15 October 2015 அன்று பார்க்கப்பட்டது.

மேலும் படிக்க
-------------

* Laumer, S. Stetten, A. & Eckhardt, A. (2009) E- மதிப்பீடு. வணிகம் மற்றும் தகவல் அமைப்புகள் பொறியியல், 1 (3), 263–265.எஆசு:10.1007/s12599-009-0051-6 .

வெளி இணைப்புகள்
---------------

* மின் மதிப்பீட்டிற்கான சர்வதேச வருடாந்திர மாநாடு .
**வைத்தியலிங்கம் கோயில்** என்பது தமிழ்நாடு மாநிலத்தின் திருநெல்வேலியிலிருந்து தென்காசி செல்லும் வழியில் 30 கி.மீ. (19 மைல்) தொலைவில் நல்லூர் புறநகர்ப் பகுதியின் **ஆலடிப்பட்டி** எனும் கிராமத்தில் அமைந்துள்ளது.

இக்கோயிலின் கருவறையில் **வைத்தியலிங்க சுவாமி** மற்றும் தாயார் **யோகாம்பிகை** ஆகியோர் அருள்பாலிக்கின்றனர்.

சுடலை மாடசாமி மற்றும் கருப்பண்ணசாமி தெய்வங்கள் பல்வேறு சாதியின மக்களால் தெய்வங்களாக வழிபடப்படுகின்றனர்.

குல தெய்வம்
-----------

ஸ்ரீ வைத்தியலிங்க சுவாமியை இப்பகுதி மக்கள் குலதெய்வமாக வழிபாடு செய்கின்றனர்.

வழி
---

திருநெல்வேலி - ஆலங்குளம் (**Alangulam**) - 30 கி.மீ.

ஆலங்குளம் (Alangulam) - ஆலடிப்பட்டி (**Aladipatti**) - 3 கி.மீ.

திருவிழாக்கள்
-------------

திருவிழா இரண்டாண்டிற்கு ஒரு முறை நடத்தப்படுகிறது. ஆவணி திருவிழா மற்றும் பங்குனி (தமிழ் மாதம்) மாதத்தில் 10 நாள் திருவிழாவாக  **ஸ்ரீ வைத்தியலிங்க சுவாமி மற்றும் யோகாம்பிகைக்கு** திருவிழா நடத்தப்படுகிறது மற்றும் மற்றொரு  பண்டிகை சித்திரை மாதத்தில்கிராமம் முழுவதும் பிரபலமாக கொண்டாடப்படுகிறது.

மேற்கோள்கள்
-----------

1. ↑  தினத்தந்தி (2023-08-21). "வைத்தியலிங்க சுவாமி கோவில் ஆவணி திருவிழா கொடியேற்றம்". *www.dailythanthi.com*. 2023-09-14 அன்று பார்க்கப்பட்டது.

வெளி இணைப்புகள்
---------------

* GeoHack - வைத்தியலிங்கம் கோயில்
வணிக ஆவணம்
**வணிக ஆவணம்** (Commercial Paper) என்பது உறுதிச்சீட்டு வடிவில் அளிக்கப்படும் ஈடுபெறாத பணச்சந்தை முறை ஆவணம் ஆகும். பெருமளவில் கடனுதவி பெறும் கூட்டு நிறுவன வணிகர்களுக்குக் குறுகிய காலக் கடன்பெறும் வாய்ப்புகளைப் பல்வகைப்படுத்தல், முதலீட்டாளர்களுக்கு ஒரு கூடுதல் செயற்கருவியை அளித்தல் ஆகிய நோக்கங்களுக்காக இது அறிமுகப்படுத்தப்பட்டது. அதன்படி முதன்மை வணிகர்கள் மற்றும் அவர்களைச் சார்ந்த வணிகர்கள் வணிகச் செயல்பாட்டுக்கு ஏதுவாக குறுகிய காலக்கடன் தேவைகளைச் சரிக்கட்டும் பொருட்டு வணிக ஆவணம் வழங்கிடும் அனுமதி அவர்களுக்குக் கொடுக்கப்பட்டது. ஒன்றிணைந்த நிறுவனங்கள், முதன்மை வணிகர்கள் மற்றும் அகில இந்திய நிதியுதவி நிறுவனங்கள் வணிக ஆவணம் வழங்கலாம்.

நிபந்தனைகள்
-----------

கீழ்க்கண்ட நிபந்தனைகளுக்கு உட்பட்டே வணிக ஆவணம் வழங்க முடியும்:

* கடைசியாகத் தணிக்கை செய்யப்பட்டு வெளியான, குழுமத்தின் ஐந்தொகை ஏட்டில் குழுமத்தின்

திட்பமான நிகர மதிப்பு நான்கு கோடிக்குக் குறையாமல் இருக்க வேண்டும்.

* வங்கிகள்/அகில இந்திய நிதி நிறுவனங்கள் கம்பெனிக்கு செயல் மூலதனம் அளித்திருக்க வேண்டும்.

* நிதியுதவி செய்யும் வங்கிகள்/நிறுவனங்கள் குழுமங்களின் கடன் கணக்கை தகுநிலைச் சொத்து என வகைப்படுத்தியிருக்க வேண்டும்.

மேற்கோள்கள்
-----------

1. 1 2  "வணிக ஆவணம்". *இன்வெஸ்டாபீடியா*. 1 சனவரி 2013 அன்று பார்க்கப்பட்டது.

வெளி இணைப்புகள்
---------------

* Know Everything About CP
* Characteristics of Commercial Paper பரணிடப்பட்டது 2013-03-31 at the வந்தவழி இயந்திரம்
**ஏ. சி. தாசீசியஸ்** (பி. தாழையடி, இலங்கை) ஈழத்து நவீன நாடக முன்னோடி. இவர் சிறுவயதில் இருந்தே நாடகக் கலையில் ஈடுபாடு கொண்டவர். தற்பொழுது இங்கிலாந்தில் தன் குடும்பத்துடன் வசித்து வருகிறார்.

கலையுலக வாழ்வு
--------------

இவர் பேராதனை பல்கலைக் கழகத்திலும், அக்குவினாஸ் கல்லூரியிலும் கொழும்பு பல்கலைக் கழகத்திலும் பின்னர் லயனல் வென்ற் நாடக அரங்கிலும் உயர் கல்வியும் நாடகத்துறையில் பயிற்சியும் பெற்றார். ஆரம்பத்தில் ஆங்கில நாடகத்தின் மேற்கத்தைய நுட்பங்களைப் பயின்ற இவர், தமிழ் நாடகங்களுக்குத் திரும்பி, ஈழத்தில் கிராமம் கிராமமாக அலைந்து அங்கு உள்ளோடி இருந்த மரபுகளையும் உள்வாங்கி புதிய நாடக மரபை உருவாக்கினார். இவரது *பிச்சை வேண்டாம்* *பொறுத்தது போதும்*. *கோடை*, *புதியதொரு வீடு*, *எந்தையும் தாயும்*, *ஸ்ரீசலாமி* போன்ற நாடகங்கள் இன்றைக்கும் பேசப்படுகின்றன. இவர் பல பரிசுகளும் விருதுகளும் பெற்றுள்ளார். லண்டனில் பத்தாண்டுகளுக்கு மேலாக பிபிசி நிறுவனத்தில் பணியாற்றினார். அப்போதும் தொடர்ந்து நாடகத்தில் ஈடுபட்டார். இவருடைய ஸ்ரீசலாமி நாடகம் ஆங்கில, ஜேர்மன், தமிழ் ஆகிய மூன்று மொழிக் கருத்தும் ஒரு சேர அமைந்த ஒன்று. அது சுவிஸ் நாட்டில் 36 தடவை அரங்கேறி உள்ளது. ஐரோப்பா, கனடா, தமிழ் நாடு ஆகிய நாடுகளில் நாடகப் பயிற்சி அளித்துள்ளார். ஸ்விற்சலாந்து அரசு தனது 700 ஆவது ஆண்டு விழாவைக் கொண்டாட நினைத்தபோது அதன் கலாசார நிகழ்ச்சிகளுக்கு ஆலோசகராகவும், பயிற்சியாளராகவும் அவரைத் தெரிவு செய்தது. இவர் 1997 இலிருந்து சில வருடங்கள் லண்டன் ஐபிசி அனைத்துலக ஒலிபரப்புக் கூட்டுத்தாபனத்தின் பணிப்பாளராகவும் பணி புரிந்தார்.

மேடையேற்றிய நாடகங்கள்
---------------------

* *பிச்சை வேண்டாம்*
* *பொறுத்தது போதும்*
* *கோடை*
* *புதியதொரு வீடு*
* *எந்தையும் தாயும்*
* *ஸ்ரீசலாமி*

விருதுகள்
---------

* சிறந்த நடிகனுக்கான தேசிய விருது (இலங்கையில்)
* சிறந்த நாடகத்துக்கான ஜனாதிபதி விருது (இலங்கையில்)
* வாழ்நாள் தமிழ் இலக்கிய சாதனைக்கான இயல் விருது (2006ம் ஆண்டில் கனடிய தமிழ் இலக்கியத் தோட்டத்தால் வழங்கப்பட்டது)

வெளி இணைப்புகள்
---------------

* தாசீசியஸ் பேசுகிறார்...!
* இயல் விருது பெறுகிறார் நாடகர் ஏ.சி.தாசீசியஸ் - அ.அருணாசலம்

உசாத்துணை
---------

* ஈழத்து நவீன நாடக முன்னோடி ஏ.சி.தாசீசியஸுக்கு இயல் விருது பரணிடப்பட்டது 2016-03-04 at the வந்தவழி இயந்திரம்
எஸ். ஏ. சத்யா
**எஸ். ஏ. சத்யா** தமிழகத்தின் திமுகவைச் சேர்ந்த அரசியல்வாதியும், தமிழ்நாடு சட்டப் பேரவை முன்னாள் உறுப்பினருமாவார். இவர் 2019ல் நடந்த இடைத்தேர்தலில் ஓசூர் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.தற்போது ஒசூர் மாநகராட்சியின் முதல் மேயராக பணியில் உள்ளார்.

வாழ்க்கை
--------

கேரளத்தை பூர்வீகமாக கொண்ட இவர் கிருட்டிணகிரி மாவட்டம் தேன்கனிக்கோட்டையில் பிறந்தவர். ஓசூர் ஆர். வி. அரசினர் ஆண்கள் மேல்நிலைப் பள்ளியில் பத்தாம் வகுப்புவரை படித்துள்ளார். அதிமுகவில் இணைந்த இவர் 2001 முதல் 2006 வரை ஒசூர் நகராட்சியில் வார்டு உறுப்பினராக இருந்தார். பின்னர் 2006 ஆண்டு ஒசூர் நகராட்சி தலைவராக தேர்ந்தெடுக்கப்பட்டார். பின்னர் கட்சித் தலைமையுடன் ஏற்பட்ட பிணக்கால் அதிமுகவில் இருந்து விலகி, திமுகவில் இணைந்தார். 2011 தமிழ்நாடு சட்டமன்றத் தேர்தலில், ஒசூர் சட்டமன்ற உறுப்பினர் பதவிக்கு சுயேட்சையாக போட்டியிட்டு தோல்வியுற்றார். இந்திலையில் 2019 ஆண்டு நடந்த ஒசூர் சட்டமன்ற இடைத் தேர்தலில் திமுக சார்பில் போட்டியிட்டு சட்டமன்ற உறுப்பினராக தேர்ந்தெடுக்கப்பட்டார். தற்போது இவர் ஒசூர் மாநகர திமுக செயலாளராக உள்ளார்.

மேற்கோள்கள்
-----------

1. ↑  "A.c.vilwanathan(DMK):Constituency- AMBUR : BYE ELECTION ON 18-04-2019(VELLORE) - Affidavit Information of Candidate:". *www.myneta.info*. 2022-07-31 அன்று பார்க்கப்பட்டது.
2. ↑  May 24, TNN /; 2019; Ist, 12:11. "Bypoll: AIADMK wins Harur & Pappireddipatty | Salem News - Times of India". *The Times of India* (ஆங்கிலம்). 2022-07-31 அன்று பார்க்கப்பட்டது.
3. ↑  Anandan, Sanjeevi (2019-05-25). "After 52 years, Hosur assembly sends DMK member to House". *Deccan Chronicle* (ஆங்கிலம்). 2022-07-31 அன்று பார்க்கப்பட்டது.
4. ↑  "அரூர், பாப்பிரெட்டிப்பட்டி, ஓசூர் இடைத்தேர்தல் திமுக வேட்பாளர்கள் அறிவிப்பு". *இந்து தமிழ்*. மார்ச் 18 2019.
5. ↑  "ஓசூர் சட்டமன்ற தொகுதியில் திமுக வேட்பாளர் எஸ்.ஏ.சத்யா வெற்றி". *செய்தி*. தினகரன். 23 மே 2019. 2 சூன் 2019 அன்று பார்க்கப்பட்டது.
[*தொடர்பிழந்த இணைப்பு*]
6. ↑  "ஓசூர் சட்டமன்ற தொகுதி இடைத்தேர்தல்: தி.மு.க. வேட்பாளர் சத்யா வெற்றி". *செய்தி*. தினத்திந்தி. 24 மே 2019. 2 சூன் 2019 அன்று பார்க்கப்பட்டது.
பிபிசி சின்னம்
**பிபிசி தமிழோசை** என்பது பிபிசி உலக சேவை வானொலியின், தமிழ் சேவையாகும். இவ்வானொலி சேவையானது 1941 மே 3 ஆம் நாள் முதல் இயங்கி வருகின்றது. இவ்வானொலி நாள்தோறும் 30 நிமிடங்கள், தமிழ் மொழியில், உலகச் செய்திகளையும், வேறு பல நிகழ்ச்சிகளையும், வழங்கி வருகின்றது. இங்கு இந்திய, இலங்கைச் செய்திகளுக்கு முன்னுரிமை கொடுக்கப்படுவதோடு, செய்தியரங்கம் பகுதியில், அவை விரிவாக ஆராயப்படுகிறது. தென்னிந்தியாவிலும், இலங்கையிலும், இச்சேவை வானலைகளில் ஒலிபரப்பப்படுவதோடு, ஏனைய பிரதேசங்களில் இணைய தளத்திலும் பரப்பப்படுகிறது.

| இடம் | ஒலிபரப்பு நேரம் | சிற்றலைவரிசைகள் |
| --- | --- | --- |
| இந்தியா - | 2115 - 2145 (இந்திய சீர் நேரம்) | 6140 kHz (49 மீட்டர்) |
| இலங்கை - | 2115 - 2145 (இலங்கை சீர் நேரம்) | 7205 kHz (41 மீட்டர்) |
| லண்டன் - | 1545 - 1615 (கிறின்விச் சீர் நேரம்) | 9645 kHz (31 மீட்டர்) |

இந்நிகழ்ச்சிகளை இலங்கை ஒலிபரப்புக் கூட்டுத்தாபனம் தனது தேசிய சேவையில் மறு ஒலிபரப்பு செய்கிறது.

பவள விழா
--------

2015 ஆம் ஆண்டு மே மாதம் 3 ஆம் திகதி அன்று, 74 ஆண்டுகளை நிறைவு செய்து, 75 ஆவது ஆண்டில் அடியெடுத்துவைத்த தமிழோசைக்கு பவளவிழா தொடங்கியது.

சிற்றலை ஒலிபரப்பு நிறுத்தம்
---------------------------

தமிழோசையின் சிற்றலை ஒலிபரப்பு, 2017 ஆம் ஆண்டு ஏப்ரல் மாதம் 30ஆம் தேதியோடு நிறுத்தப்படுகிறது. இந்தியாவிலும் இலங்கையிலும் தொலைக்காட்சி, இணையம் போன்ற ஊடகங்களின் தாக்கத்தால் ஆதரவு இழப்பு ஏற்பட்டுள்ளதாகவும் அதன் காரணமாக தமிழோசையின் ஒலிபரப்பு நிறுத்தப்படுவதாகவும் பிபிசி தெரிவித்தது.

பணியாற்றிய ஒலிபரப்பாளர்கள்
--------------------------

* சங்கர் சங்கரமூர்த்தி
* ஆனந்தி சூர்யப்பிரகாசம்
* ஏ. சி. தாசீசியஸ்
* விமல் சொக்கநாதன்

மேற்கோள்கள்
-----------

1. ↑
2. ↑

வெளி இணைப்புகள்
---------------

* பிபிசி தமிழ் வானொலிச் சேவை
* பிபிசி இணையத்தளம்
கணிதத்தில், ஒரு கணத்தின் ஏதாவது இரு உறுப்புகளின் மீது ஒரு செயலைச் செய்யும்போது கிடைக்கும் முடிவு அக்கணத்திலேயே உள்ள ஒரு தனித்த உறுப்பாக இருக்குமானால் அக்கணம் அந்தச் செயலியைப் பொறுத்து **அடைவு பெற்றது** எனப்படும்.

எடுத்துக்காட்டாக, மெய்யெண்களின் கணம் கழித்தலைப் பொறுத்து அடைவு பெற்றுள்ளது. இரு மெய்யெண்களை, ஒன்றிலிருந்து மற்றொன்றைக் கழித்தால் ஒரேயொரு முடிவு கிடைக்கும். அதுவும் ஒரு மெய்யெண்ணாகவே இருக்கும்.

ஆனால் இயல் எண்களின் கணம் கழித்தலுக்கு அடைவு பெறவில்லை. ஏனெனில் இரு இயல் எண்களை ஒன்றிலிருந்து ஒன்றைக் கழிக்கும்போது ஒரேயொரு முடிவு கிடைத்தாலும் எப்பொழுதும் அது இயல் எண்ணாக இருக்காது. அதாவது சில சமயங்களில் இயல் எண்களாகவும் சில சமயங்களில் எதிர் முழு எண்களாகவும் அமையும்.

(எ.கா) 8 - 3 = 5 ; 2 – 6 = - 4. இங்கு 5 ஒரு இயல் எண். - 4 ஒரு எதிர் முழு எண்.

இரு இயல் எண்களைக் கூட்டினால் வரும் முடிவு எப்பொழுதும் தனித்ததொரு இயல் எண்ணாகத்தான் அமையும். எனவே இயல் எண்கள் கூட்டல் செயலின் கீழ் அடைவு பெற்றுள்ளது. இதேபோல் மெய்யெண்களின் கணம் கூட்டலைப் பொறுத்து அடைவு பெற்றுள்ளது.

ஒரு கணம் பல செயலிகளைக் கொண்ட ஒரு தொகுதியைப் பொறுத்து அடைவு பெற்றிருக்க வேண்டுமெனில் அச்செயலிகளின் தொகுதியில் உள்ள ஒவ்வொரு செயலைப் பொறுத்தும் அக்கணம் அடைவு பெற்றிருக்க வேண்டும்.

ஒரு கணம் ஒரு செயலியைப் பொறுத்தோ அல்லது செயலிகளின் தொகுதியைப் பொறுத்தோ அடைவு பெற்றிருந்தால் அக்கணம் **அடைவுப் பண்பு** (*closure property*) உடையது எனப்படும்.

அடைவுப் பண்பு பல இடங்களில் அடிக்கோளாக அறிமுகப்படுத்தப்பட்டு அடைவு அடிக்கோள் என அழைக்கப்படுகிறது. ஆனால் நவீன கணக் கோட்பாட்டு வரையறைகளில் செயலிகள் கணங்களுக்கு இடையேயான கோப்புகளாக வரையறுக்கப்படுவதால் ஒரு அமைப்பில் அடைவுறுதலை அடிக்கோளாகக் கொள்வதை தேவைக்கு மீறியதாக கருதலாம்.

குறிப்புகள்
-----------

1. ↑  Operations and (partial) multivariate function are examples of such methods. If S is a topological space, the limit of a sequence of elements of S is an example, where there are an infinity of input elements and the result is not always defined. If S is a field the roots in S of a polynomial with coefficients in S is another example where the result may be not unique.

மேற்கோள்
--------

மேற்கோள்கள்
-----------

1. ↑  Weisstein, Eric W. "Transitive Closure". *mathworld.wolfram.com* (ஆங்கிலம்). 2020-07-25 அன்று பார்க்கப்பட்டது.
2. ↑  Weisstein, Eric W. "Algebraic Closure". *mathworld.wolfram.com* (ஆங்கிலம்). 2020-07-25 அன்று பார்க்கப்பட்டது.
3. ↑   *மெய் எண்களின் தொகுப்பு*. Archived from the original on 2017-06-22.. பார்த்த நாள்: 2017-06-23.
**சாத்தான்** அல்லது **அலகை** என்பது, யூத, கிறிஸ்தவ, இஸ்லாமிய சமய தொன்மவியல் இலக்கியங்களுக்கு இணங்க தீய சக்திகளின் ஓர் உருவகம். சாத்தான் என்ற எண்ணக்கரு பாரசீகத்தின் பண்டைய சரதுசம் சமயக் கடவுள் அகுரா மஸ்தாவிற்கு எதிரான ஒரு தீயசக்தி ஆகும். யூத, கிறிஸ்தவ, இஸ்லாமிய கதையாடலில் சாத்தான் இறைவனால் உருவாக்கப்பட்ட ஒரு தேவதூதன், தன் தெரிவால் தீய வழியில் வீழ்ந்தான் எனப்படுகின்றது.

மதங்களின் பார்வையில்
--------------------

### கிறிஸ்தவம்

கிறிஸ்தவ மார்கத்தில் சாத்தான் என்பவன் கடவுளால் உருவாக்க பட்ட தேவதூதன், கடவுளின் கட்டளைக்கு கீழ்படிய மறுத்ததால் நரகத்திற்கு தள்ளப்பட்டான் என்று நம்பப்படுகிறது. கிறிஸ்தவர்களின் புனித நூலாக திருவிவிலியத்தில் சாத்தானை பற்றி பல குறிப்புகள் இடம் பெற்றுள்ளன. முதல் பெற்றோர்களான ஆதாம், ஏவாளை பாம்பு வடிவில் தோன்றி உண்ணக்கூடாது என்று கடவுள் கூறிய பழத்தை ஏமாற்றி உண்ண வைத்தாகவும், இதன் மூலம் கடவுளின் அருகிலிருக்கும் பேற்றை மனிதன் இழந்ததாகவும் திருவிவிலியத்தின் முதல் புத்தகமான தொடக்கநூலில் குறிப்பிடப்பட்டுள்ளது.

இதனையும் காண்க
--------------

* லூசிபர்
* சாத்தானிய இயக்கம்
* சாத்தானின் திருச்சபை
* சாத்தானிய பைபிள்
* சாத்தானியக் கோயில்
* அன்டன் லாவே

மேற்கோள்கள்
-----------

1. ↑  Satan
2. ↑  Satan
**அனைத்திந்திய வானொலி**  அல்லது **அகில இந்திய வானொலி** (All India Radio, சுருக்கமாக **AIR**), அலுவல்முறையில் **ஆகாஷ்வாணி** (தேவநாகரி: आकाशवाणी, ākāshavānī), இந்தியாவின் முதன்மையான அரசுத்துறை வானொலி ஒலிபரப்பு நிறுவனமாகும். 1936ஆம் ஆண்டு அரசின் தகவல் மற்றும் ஒலிபரப்பு அமைச்சின் கீழ் நிறுவப்பட்டு தற்போது தன்னாட்சி வழங்கப்பட்டுள்ள பிரசார் பாரதியின் அங்கமாக விளங்குகிறது.

உலகின் ஒலிபரப்பு நிறுவனங்களில் மிகப்பெரும் பிணையம் உள்ள ஒன்றாகும்.இதன் தலைமையகம் தில்லியில் *ஆகாசவாணி பவன்* கட்டிடத்தில் இருந்து இயங்குகிறது. இக்கட்டிடத்தின் ஆறாம் தளத்தில் பிரசார் பாரதியின் மற்றொரு அங்கமான ஒளிபரப்பு நிறுவனம் தூர்தர்சன் தலைமையகம் இயங்குகிறது.

சென்னை நிலையம் மயிலாப்பூர் சாந்தோம் பகுதியில் கடற்கரைக்கு எதிராக அமைந்துள்ளது.

தில்லியில் உள்ள அனைத்திந்திய வானொலி தலைமையகம்
கர்நாடகாவின் மங்களூருவில் உள்ள ஓர் அனைத்திந்திய வானொலி கோபுரம்

மேற்கோள்கள்
-----------

1. ↑  எங்களைப்பற்றி பரணிடப்பட்டது 2012-02-17 at the வந்தவழி இயந்திரம் அலுவல்முறை இணையதளம். *Retrieved:2008-08-03*.

வெளியிணைப்புகள்
---------------

* ஆகாஷ்வாணி: இந்திய வானின் அசரீரி!﻿
* All India Radio Official web-site பரணிடப்பட்டது 2010-11-16 at the வந்தவழி இயந்திரம்
* Know India: Radio
* AIR's Frequency schedule பரணிடப்பட்டது 2009-08-27 at the வந்தவழி இயந்திரம்
* All India Radio (AIR) Station Frequencies (National/International)
* Children's wing of All India Radio
* VIVIDH BHARTI
* FM RAINBOW
* FM GOLD
**அருப்புக்கோட்டை மீனாட்சி சொக்கநாதர் கோயில்** என்பது தமிழ்நாடு மாநிலத்தில் விருதுநகர் மாவட்டத்தின் அருப்புக்கோட்டை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

அமைவிடம்
--------

இக்கோயில் விருதுநகர் மாவட்டத்தில் அருப்புக்கோட்டையில் அமைந்துள்ளது. இவ்வூர் திருச்சுழி சாலையில் சொக்கலிங்கபுரம் என்ற இடத்தில் அமைந்துள்ளது. இவ்வூர் முன்னர் செங்காட்டிருக்கை இடத்துவளி என்றழைக்கப்பட்டது.இக்கோயிலானது, கடல் மட்டத்திலிருந்து சுமார் 144 மீட்டர் உயரத்தில், 9°30′22″N 78°06′05″E﻿ / ﻿9.5062°N 78.1015°E﻿ / 9.5062; 78.1015 என்ற புவியியல் ஆள்கூறுகள் கொண்டு அமைந்துள்ளது.

இறைவன், இறைவி
-------------

இக்கோயிலின் மூலவராக சொக்கநாதர் உள்ளார். இறைவி மீனாட்சி ஆவார். கோயிலின் தல மரம் வில்வம் ஆகும். சூரிய புஷ்கரணி, வில்வ தீர்த்தம் ஆகியவை கோயிலின் தீர்த்தங்களாகும்.

அமைப்பு
-------

இக்கோயில் பாண்டியர்கள் காலத்தில் கட்டப்பட்டதாகும். கிழக்கு நோக்கிய நிலையில் அமைந்துள்ள இக்கோயில் ஐந்து நிலை ஐந்து கலசங்களைக் கொண்ட கோபுரத்தைக் கொண்டுள்ளது. அடுத்து கொடி மரம், பலி பீடம், நந்தி மண்டபம் ஆகியவை உள்ளன. மூலவர் கிழக்கு நோக்கிய நிலையில் உள்ளார். மூலவருக்கு வலது புறம் சோமாஸ்கந்தர் சன்னதியும், அடுத்து மீனாட்சி அம்மன் சன்னதியும் உள்ளன. மூலவர் கோஷ்டத்தில் தட்சிணாமூர்த்தி, கற்பகவல்லி, லிங்கோத்பவர் உள்ளனர். இறைவியின் கோஷ்டத்தில் இச்சா சக்தி, கிரியா சக்தி, ஞான சக்தி ஆகிய சக்திகள் உள்ளனர். திருச்சுற்றில் கன்னி மூல கணபதி, விநாயகர், முருகன், சிவகாமி, சப்த கன்னி, வடக்கு திசை நோக்கிய நிலையில் சண்டிகேசுவரர், சரசுவதி, வல்ல சித்தர், காசி விசுவநாதர், விசாலாட்சி, வள்ளி தெய்வானையுடன் கூடிய சுப்பிமணியர், மகாலட்சுமி, கால பைரவர், சந்திரன், நவக்கிரகம், நந்தி, ஆஞ்சநேயர் ஆகியோர் உள்ளனர். ஒவ்வோராண்டும் மார்ச் 20ஆம் நாள் முதல் 30ஆம் நாள் வரை சூரிய ஒளி மூலவர் மீது விழுவதைக் காணலாம். இங்குள்ள படித்துறை விநாயகர் ஜடாமுடியுடன் காணப்படுகிறார்.

விழாக்கள்
---------

ஆனி பூசம் கொடியேற்றம், ஆனி கேட்டை தேர், மூல நட்சத்திரத்தில் தீர்த்தவாரி என்ற வகையில் 12 நாள் திருவிழா, ஆனி பிரமோற்சவம், சிவராத்திரி, நவராத்திரி, ஐப்பசி அன்னாபிசேகம், கார்த்திகை தெப்பம், கார்த்திகை சோம வார சங்காபிஷேகம், திருவாதிரை உள்ளிட்ட விழாக்கள் இங்கு நடைபெறுகின்றன.

மேற்கோள்கள்
-----------

1. 1 2 3  அருள்மிகு மீனாட்சி சொக்கநாதர் திருக்கோயில், தினமலர் கோயில்கள்

வெளி இணைப்புகள்
---------------

* GeoHack - அருப்புக்கோட்டை மீனாட்சி சொக்கநாதர் கோயில்
**பரத் காளிசரண்**என்னும் **அக்கு யாதவ் ( Bharat Kalicharan**, alias **Akku Yadav** (1972 - 13 ஆகத்து 2004),என்பவர் இந்தியாவைச் சேர்ந்த 32 வயது வன்புணர்ச்சியாளர் ஆவார்.  இவரை 2004 ஆகத்து 13 வெள்ளிக்கிழமை அன்று கஸ்தூர்பா நகரைச் சேர்ந்த 200 பேர் கொண்ட பெண்கள் கூட்டத்தால் நாக்பூரில் அடித்துக் கொல்லப்பட்டார். யாதவின் முகத்தில் மிளகாய் தூள் மற்றும் கற்கள் கொண்டு தாக்கப்பட்டு, எழுபது முறைக்கு மேல் குத்தப்பட்டார். அவரால் பாதிக்கப்பட்டவர்களில் ஒருவர் அவரது ஆண்குறியைத் தாக்கினார். இந்தத் தாக்குதல்கள் நாக்பூர் மாவட்ட நீதிமன்ற வளாகத்திலேயே நடந்தன,  நீதிமன்ற அறையிலேயே கடுமையாக தாக்கப்பட்டார். யாதவ் பத்தாண்டு காலமாக உள்ளூர் பெண்களை பாலியல் பலாத்காரம் செய்துவந்த போதும்,  உள்ளூர் காவல் துறையினர் யாதவிடம் இலஞ்சம் பெற்றுக் கொண்டு பாதிக்கப்பட்டவர்களுக்கு உதவி செய்யவில்லை என்றும், இதனால் யாதவ் தொடர்ந்து குற்றங்களை செய்து மக்களை முன்புறுத்திவந்தார் என தாக்குதலில் ஈடுபட்ட பெண்கள் குற்றம் சாட்டினர். யாதவ் குறைந்தது மூன்று பேரைக் கொன்று, அவர்களது உடல்களை இரயில் பாதையில் போட்டதாகவும் கூறப்படுகிறது.

2012 இல், அக்கு யாதவின் மருமகன் அமர் யாதவ் இதே போன்ற சூழ்நிலையில் குத்தப்பட்டதால் இறந்தார்.

இந்தக் கொலையில் ஈடுபட்ட ஐந்து பெண்களை உடனே காவல்துறை கைது செய்து. நகரில் ஆர்பாட்டங்கள் நடத்தப்பட்டதையடுத்து அவர்கள் விடுதலை செய்யப்பட்டனர். உள்ளூர் சேரியில் வசிக்கின்ற ஒவ்வொரு பெண்ணும் இந்தக் கொலைக்கு பொறுப்பேற்றனர். உள்ளூர் செயற்பாட்டாளரான உஷா நாராயண் இந்தக் கொலை தொடர்பாக பிறருடன் சேர்த்து கைது செய்யப்பட்டார்.  2012இல் உஷா நாராயணன் வெளியே வந்தார். ஆறு பெண்கள் உட்பட கைது செய்யப்பட்ட பிறர்  வேறு நபர்கள் போதிய ஆதாரங்கள் இல்லாததால் விடுவிக்கப்பட்டனர்.

மேற்கோள்கள்
-----------

1. ↑  "Trial in Akku Yadav murder case begins". *The Times of India*. 23 October 2012.. பார்த்த நாள்: 26 July 2018.
2. ↑  Prasad, Raekha (16 September 2005). "'Arrest us all': the 200 women who killed a rapist". *The Guardian*.. பார்த்த நாள்: 26 July 2018.
3. ↑  Kristof, Nicholas D. (15 January 2006). "In India, One Woman's Stand Says 'Enough'". 2010-02-09 அன்று மூலம் பரணிடப்பட்டது – NYTimes.com வழியாக.
4. ↑
5. ↑  "Teens stab to death Akku Yadav's nephew - Times of India".
6. ↑  "Usha Narayane".
7. ↑  "In Lynching of Alleged Rapist in Nagpur Court in 2004, All Accused Let Off".
எஸ். கே. பரராஜசிங்கம்
**எஸ். கே. பரராஜசிங்கம்** (1936 - 28 மார்ச்சு 1999) (கட்டுவன், யாழ்ப்பாணம்), இலங்கை வானொலியின் மூத்த அறிவிப்பாளர்களில் ஒருவரும், மெல்லிசை, கர்நாடக இசைப் பாடகருமாவார். *இலங்கை மெல்லிசை பிதா* என்றறியப்படுபவர். சர்வதேச "உண்டா" விருதினைத் தம் வானொலிப் பணிக்காகப் பெற்றுக் கொண்டவர். தனது சகோதரரான வைத்தியகலாநிதி எஸ். கே. மகேஸ்வரன் உடன் இணைந்து கர்நாடக கச்சேரிகள் செய்திருக்கிறார். வானொலியில் "விவேகச் சக்கரம்" என்ற பொது அறிவு நிகழ்ச்சியை நடத்தியவர்.

மெல்லிசைப் பாடல்கள்
-------------------

இலங்கை வானொலியின் வர்த்தக சேவையில் விளம்பர நிறுவனம் ஒன்றின் சார்பில் காவலூர் ராசதுரை தயாரித்து வழங்கிய நிகழ்ச்சி ஒன்றில் இவரது பாடல்கள் ஒலிக்கத் தொடங்கியதே இலங்கையில் தமிழ் மெல்லிசையின் ஆரம்பம் என்று கருதப்படுகிறது. இவரது மெல்லிசைப் பாடல்கள் 'ஒலி ஓவியம்' என்ற பெயரில் 1994ல் ஒலி நாடாவாக கலைஞர் கே. எஸ். பாலச்சந்திரனால் வெளியிடப்பட்டது. பின்னர் கனடாவில் 'குளிரும் நிலவு' என்ற தலைப்பில் அருவி வெளியீடாக குறுந்தட்டாக வெளிவந்தது.

மேற்கோள்கள்
-----------

1. ↑  தம்பிஐயா தேவதாஸ் (2015). *இலங்கை வானொலியின் இனிய ஒலிபரப்பாளர்கள்* (முதல் ). கொழும்பு: வித்யாதீபம் பதிப்பகம்.

வெளி இணைப்புகள்
---------------

* அழகான ஒரு சோடிக்கண்கள் - பாடல் கேட்க
* சந்தனமேடை எம் இதயத்திலே - பாடல் கேட்க
* மணிக்குரல் ஒலித்தது - பாடல் கேட்க
* உழைக்கும் கரங்கள் உயரட்டும் - பாடல் கேட்க
* என்னைக் கவர்ந்தவர்கள்- மெல்லிசைப்பாடகர் எஸ். கே. பரராஜசிங்கம் - (*கே.எஸ்.பாலச்சந்திரனின் நினைவுப்பதிவு*)
* பரா என்றதோர் ஈழத்து இசைச்சிங்கம் (கானா பிரபா)
**தேசிய தகவலியல் மையம்** (National Informatics Centre) என்பது இந்திய அரசின் தகவல் தொடர்பியல் மற்றும் கணினி மயமாக்கல் அமைச்சகத்தின் மின்னணு மற்றும் தகவல் தொடர்பியல் துறையின் கீழ் செயல்படும் ஒரு அமைப்பாகும். இந்த அமைப்பானது விஞ்ஞான யுகத்தில் நவீன இந்தியாவை வடிவமைப்பதில் பெரும் பங்கு வகிக்கிறது. டிஜிட்டல் இந்தியா திட்டத்தின் ஒரு பகுதியான கணினி மயமாக்கலுக்கு இந்த அமைப்பு பேருதவி புரிகிறது. அரசாங்க வலைதளங்களை வடிவமைப்பது, அவற்றை பராமிப்பது, அரசு சேவைகளை கணினி மயமாக்குவது, அரசு அலுவலர் கணினி கணக்குகளை நிர்வகிப்பது, அரசாங்க வலைதளங்களுக்கு முகவரி ஒதுக்கீடு செய்வது போன்ற பணிகளை இவ்வமைப்பு செய்து வருகிறது.

நிர்வாகம் மற்றும் அமைப்பு
-------------------------

இவ்வமைப்பு இணைய விபர மேலாளரின் கீழ் இயங்குகிறது.அவருக்கு உதவியாக இணைய பராமரிப்பு அணி செயல்படுகிறது. இணைய பராமரிப்பு அணி என்பது முதுநிலை தொழில்நுட்ப இயக்குனர்,தொழில்நுட்ப இயக்குனர்,முதன்மை மின்னணு அமைப்பு பகுத்தாய்நர்,மின்னணு அமைப்பு பகுத்தாய்நர் ஆகியோரைக் கொண்டுள்ளது.

வரலாறு
------

பெருக வந்த நவீன யுகத்தின் கணினி மயமாக்கல் தேவைகளைக் கருத்தில் கொண்டு அதனைச் சமாளிக்கும் விதத்தில் இந்திய அரசாங்கத்தால் 1976ஆம் ஆண்டு இந்த அமைப்பு ஏற்படுத்தப்பட்டது. அன்று முதல் இன்று வரை இந்திய நாட்டின் மத்திய அரசு, 36 மாநில அரசுகள், யூனியன் பிரதேசங்கள்,688 மாவட்ட நிருவாகங்களின் கணினி மயமாக்கல் தேவைகளைப் பூர்த்தி செய்துள்ளது.

மேற்கொள்கள்
-----------

1. ↑  "Shri Rajesh Gera joins as Director General, National Informatics Centre (NIC)". *Press Information Bureau*. 1 June 2022. .
2. ↑  Government (2019), ப. 324.
3. ↑  Agarwal, Surabhi (28 May 2018). "NIC launches fourth data centre in Bhubaneswar" – The Economic Times வழியாக.
4. ↑  "தேசிய தகவலியல் மையம்". .
5. ↑  "தேசிய தகவலியல் மையம் அமைச்சகம் மற்றும் துறை விபரம்". .
6. ↑  "தேசிய தகவலியல் மையத்தின் பணிகள்". .
7. ↑  "தேசிய தகவலியல் மையம் நிர்வாகம் மற்றும் அமைப்பு". .
8. ↑  "தேசிய தகவலியல் மையம் வரலாறு". Archived from the original on 2016-05-17. .

வெளி இணைப்புகள்
---------------

* தேசிய தகவலியல் மையம் இணையதளம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |